Istume  keset linnahelisid. Pleekinud seintega toas. Ümberringi on sagimist. Klaasseintega ruumis. Vaatame alla inimesi. Ümberringi on sagimist. Rohelisel pargimurul. Ümberringi on alati sagimist. Toetad oma pea mulle sülle. Sasin su juukseid. Vaikselt, rahulikult. Võlun välja sädemeid. Silitan põske. Tekitan sulle kananaha. Suled silmad. Hingad rahulikult. Tunned õhu liikumist. Oleme ainult meie. Kahekesi. Ei kedagi teist peale meie. Ei mingeid muresid enam. Kõikjal on vaikus ja rahu.